Mar lavar unan bennak deoc ' h : Perak e rit an dra - se ? Lavarit : An Aotrou en deus ezhomm anezhañ . Ha raktal en lezo da vont . Mont a rejont eta , hag e kavjont an azen a oa stag en - diavaez dirak an nor , etre daou hent ; hag e tistagjont anezhañ . Unan bennak eus ar re a oa eno a lavaras dezho : Perak e tistagit an azenig - se ? Int a respontas evel m ' en devoa Jezuz gourc ' hemennet dezho ; hag e voent lezet da vont . Degas a rejont an azenig da Jezuz , e lakajont o dilhad warnañ , hag e rejont Jezuz azezañ warnañ . Kalz a astenne o dilhad war an hent , ha re all a droc ' he brankoù glas , hag a c ' holoe ganto an hent . Ar re a valee a - raok , hag ar re a heulie , a grie o lavarout : Hozanna ! Benniget ra vo an hini a zeu en anv an Aotrou !